**Általános indokolás**

2019. október 13. napján került sor az általános önkormányzati választásra, melyet követően 2019. október 24. napján megalakult az új képviselő-testület.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 43. § (3) bekezdése értelmében:

„(3) A képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét, a polgármester előterjesztése alapján megválasztja a bizottság vagy bizottságok tagjait, az alpolgármestert, alpolgármestereket, dönt illetményükről, tiszteletdíjukról.”

A fentiek szerint a képviselő-testület az alakuló ülésén, és a 216/2019. (X.24.) számú határozatával úgy döntött, hogy e tárgyban új rendeletet kíván alkotni.

A szervezeti és működési szabályzatról szóló önkormányzati rendelet a mindenkori képviselő-testület és szervei működésének részletes szabályait tartalmazza, ezért indokolt, hogy azt az új képviselő-testület a saját maga által kialakítani kívánt gyakorlathoz igazítsa.

A rendelet megalkotása, felülvizsgálata során figyelemmel kell lenni a kötelező tartalmi elemekre, illetőleg célszerű egyes nem kötelező elemek részletes szabályozása is, a képviselő-testület működésének hatékonyabbá és gördülékenyebbé tétele érdekében.

A képviselő-testület döntése értelmében elkészítésre került az új Szervezeti és Működési Szabályzatáról szóló önkormányzati rendelet-tervezete, mely az előterjesztés mellékletét képezi.

**Előzetes hatásvizsgálat**

A jogalkotásról szóló 2010. évi CXXX. törvény (a továbbiakban: Jat.) 17. §-a alapján a jogszabály előkészítője előzetes hatásvizsgálat elvégzésével felméri a szabályozás várható következményeit, Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

A tervezett jogszabály jelentősnek ítélt hatásai:

*- társadalmi hatása:* a rendelet tervezetnek társadalmi hatása nincs.

*- gazdasági, költségvetési hatása:* a rendelet tervezetnek gazdasági, költségvetési hatása nincs.

*- környezeti, egészségi következménye:* a rendelet tervezetnek környezeti, egészségi következménye nincs.

*- adminisztratív terheket befolyásoló hatása:* a rendelet tervezetnek adminisztratív terheket befolyásoló hatása nincs.

*- a jogszabály megalkotásának szükségessége, elmaradásának várható következménye:* az Mötv. rendelkezései szerint kötelező a szervezeti és működési szabályzat felülvizsgálata. Az új önkormányzati rendelet megalkotásával a képviselő-testület eleget tesz a törvényi előírásoknak. A rendelet felülvizsgálatának, megalkotásának elmaradása a törvényességi felügyeletet gyakorló szerv eljárását vonhatja maga után.

*- a jogszabály alkalmazásához szükséges személyi, szervezeti, tárgyi és pénzügyi feltételek:* a rendelet módosítás a meglévő szervezeti, személyi, tárgyi és pénzügyi feltételekkel alkalmazható, további feltételek biztosítását nem igényli, a szükséges feltételek rendelkezésre állnak.

**Részletes indokolás**

*az 1-6. §-okhoz*

Általános rendelkezéseket tartalmaz.

*a 7-10. §-okhoz*

Az önkormányzat feladatát és hatáskörét határozza meg.

*a 11-49. §-okhoz*

A képviselő-testület működésére vonatkozó szabályokat határozza meg.

*az 50-52. §-okhoz*

A települési képviselő jogállására vonatkozó szabályokat tartalmaz.

*az 53-67. §-okhoz*

Az önkormányzat szerveire (polgármester, alpolgármester, képviselő-testület bizottsága, jegyző, közös hivatal, társulás) és azok jogállására, feladataira vonatkozó rendelkezéseket tartalmazza.

*a 68. §-hoz*

A gazdasági programra vonatkozó szabályokat tartalmazza.

*a 69. §-hoz*

A helyi nemzetiségi önkormányzattal való együttműködés keretét határozza meg.

*a 70. §-hoz*

Hatályba léptető és hatályon kívül helyező rendelkezést tartalmaz.